Rikunarita-ORG/Wikinium huggingface dataset:
# Bliski wuchod

Staty Bliskeho wuchoda
**Bliski wuchod** je geografiske zapřijeće z europskeje perspektiwy za arabske kraje juhozapadneje Azije a Israel, mjez Srjedźnym, Čerwjenym a Arabskim morjom. Wosebje region tak mjenowaneho „płódneho połměsačka“ a Arabska połkupa słušatej k Bliskemu wuchodej. Husto liča so nimo toho tež Turkowska, Cypernska, Egyptowska a Iran k tomu.

W stawiznach wobsahowaše zapřijeće cyły teritorij Osmaniskeho mócnarstwa zwonka Europy.

Porno Bliskemu wuchodej słušeja k Dalokemu wuchodej wuchodoaziske kraje kaž China a Japanska.

Bliski wuchod płaći na jednym boku z Mezopotamiskej a Egyptowskej jako najstarši kulturny region na swěće a jako jadrowy kraj třoch wulkich nabožinow – židowstwa, křesćanstwa a islama. Na tamnym boku so tam dla geostrategiskeho połoženja a wulkeho mnóstwa zemskich pokładow, předewšěm zemskeho wolija, přeco zaso wojuje.

K Bliskemu wuchodej we wuskim zmysle słušeja staty Bahrain, Irak, Israel, Jemen, Jordaniska, Katar, Kuwait, Libanon, Oman, Sawdi-Arabska, Syriska a Zjednoćene arabske emiraty.
# Brazilska

-11-53

Federatiwna republika Brazilska|  |  |
| **hesło**
Ordem e Progresso *(„Porjad a pokrok“)* |
| **zakładne daty:** |
| swójske mjeno | República Federativa do Brasil |
| stolica | Brasilia |
| přestrjeń | 8.514.877 km² |
| wobydlerstwo | 204.259.812 (2015) |
| hustosć | 24 wob./km² |
| hłowa stata a šef knježerstwa | prezident Luiz Inácio Lula da Silva |
| měna | real |
| dalše rěče | němčina a druhe mjeńšinowe rěče na lokalnej runinje |
| hymna | Hino Nacional Brasileiro |
| časowe pasmo | UTC wot -2 do -5 (lětni čas: UTC wot -3 do -4) |
| Top Level Domain | .br |
| telefon | +55 |
| awtowa značka | BR |
| Połoženje Brazilskeje na zemi |
| Karta |
|

|  |  |  |
| --- | --- | --- |
|  | p • d • w |  |

 |

**Brazilska** (portugalsce *Brasil*) je po přestrjeni a wobydlerstwje najwjetši kraj Južneje Ameriki, kotryž wobjimuje 47 % kontinenta. Stolica je Brasilia w srjedźišću, najwjetšej měsće stej pak São Paulo a Rio de Janeiro při pobrjoze Atlantiskeho oceana na juhowuchodźe kraja.

## Geografija

Brazilska mjezuje z Kolumbiskej, Venezuelu, Guyanu, Francoskej Guyanu, Surinamom, Boliwiskej, Peruwom, Paraguayjom, Uruguayjom a Argentinskej. Najwyši wjeršk w kraju je *Pico da Neblina* (3.014 m nad normalnej nulu). Brazilska je po přestrjeni a wobydlerstwje pjaty najwjetši kraj na swěće a kraj z najwjetšim romsko-katolskim wobydlerstwom. Ke krajej słuša tež najwjetši dešćowy lěs swěta, kotryž so při Amaconasu rozpřestrěwa.

### Města

Najwjetše města su:

* São Paulo - 11 244 369 wobydlerjow
* Rio de Janeiro - 6 029 300 wobydlerjow
* Salvador - 2 539 500 wobydlerjow
* Belo Horizonte - 2 307 800 wobydlerjow
* Fortaleza - 2 230 800 wobydlerjow
* Brasilia - 2 089 500 wobydlerjow
* Curitiba - 1 642 300 wobydlerjow
* Manaus - 1 524 600 wobydlerjow

## Žórła

## Wotkaz

 **Commons: Brazilska** – Zběrka wobrazow, widejow a awdiodatajow

Staty a *wotwisne teritorije* w Južnej Americe

Argentinska |
Boliwiska |
Brazilska |
Chilska |
Ekwador |
Guyana |
Kolumbiska |
Paraguay |
Peru |
Surinamska |
Uruguay |
Venezuela

**Druhe teritorije:Falklandske kupy* |
*Francoska Guyana* |
*Južna Georgiska a Južne Sandwichowe kupy*

Mercosur

Argentinska | Brazilska | Paraguay | Uruguay | Venezuela

*Asociěrowane čłony:* Boliwiska | Kolumbiska | Peru | Chilska | Ekwador*wobkedźbowarjo:* Mexiko